Na osnovu člana 40 stav 2 tačka 3 i 4 Zakona o državnoj imovini (“Sl.list CG“ br. 21/09), člana 45 stav 1 tačka 9 Zakona o lokalnoj samoupravi ( ”Sl. list RCG” br .42/03, 28/04, 75/05, 13/06, 88/09, 03/10 i 38/12), člana 42 stav 9 Statuta opštine Rožaje (“Sl.list CG - Opštinski propisi“, br. 9/11), Odluke o građevinskom zemljištu (“Sl. list CG - Opštinski propisi“ br. 20/11), ) i člana 2 Odluke o Budžetu opštine Rožaje za 2016. godinu (“Sl. list CG - Opštinski propisi“, br. 4/2016)**,**Skupština opštine Rožaje, na sjednici održanoj dana 30.06.2016.godine , donijela je

**O D L U K U**

o prodaji građevinskog zemljišta

**Član 1**

Prodaje se građevinsko zemljište:

 -Mujković Selimu iz Rožaja, dio katastarske parcele br. 492, po kulturi dvorište u površini od 4 m2, upisane u listu nepokretnosti broj 1137 KO Rožaje, na ime Mujković (Murat) Selim kao teret, po cijeni od 25,00 eura za 1 m2.

Predmetna parcela se nalazi u granicama Detaljnog urbanističkog plana Zone „Centar“ („Sl.list RCG-opštinski propisi“ br. 21/93), ista je obuhvaćena granicom urbanističke parcele br. 1685 i čini jedinstvenu urbanističku parcelu prema planu parcelacije Zone ”Centar” (dokompletiranje urbanističke parcele).

 -Musić Enginu , iz Rožaja, dio katastarske parcele br.315/2 po kulturi dvorište u površini od 3 m2 upisana u Listu nepokretnosti br. 909 KO Ibarac I, na ime Musić (Ćamil) Engin korisnik 1/1, DS Skupština opštine Rožaje svojina 1/1, po cijeni od 110,00 eura 1m2.

Predmetna parcela se nalazi u granicama Detaljnog urbanističkog plana Zona ¨Centar¨(„Sl. list RCG - opštinski propisi“, br.21/93), ista je obuhvaćena granicom urbanističke parcele br. 3 i čini jedinstvenu urbanističku parcelu prema planu parcelacije Zone ”Centar” (dokompletiranje urbanističke parcele).

 -Ledinić Kima, dio katastarske parcele br. 1564, po kulturi dvorište u površini od 107 m2, upisane u Listu nepokretnosti br. 982 KO Rožaje, na ime Ledinić (Beka) Kima kao teret, po cijeni od 25.00 eura/1m2.

 Predmetna parcela se nalazi u granicama Detaljnog urbanističkog plana Zona ¨Centar¨ („Sl. list RCG - opštinski propisi“, br.21/93), ista je obuhvaćena granicom urbanističke parcele br. 1564 i čini jedinstvenu urbanističku parcelu prema planu parcelacije Zone ”Centar” (dokompletiranje urbanističke parcele).

**Član 2**

Vrijednost predmetnog zemljišta je utvrđena u skladu sa Odlukom o građevinskom zemljištu (“Sl. list CG - opštinski propisi“ br. 20/11).

**Član 3**

Nakon donošenja ove Odluke Direkcija za imovinu i zaštitu prava opštine Rožaje će sprovesti dalji postupak i zaključiti ugovor sa kupcem.

**Član 4**

Lica iz člana 1 ove Odluke stiču pravo upisa prava svojine na nepokretnostima kod Uprave za nekretnine CG-PJ Rožaje, nakon izmirenja ugovorenih obaveza.

**Član 5**

Porez na promet nepokretnosti i druge finansijske obaveze, u vezi sa predmetnim poslom, snose kupci.

**Član 6**

Ova Odluka stupa na snagu osmog dana od dana objavljivanja u ”Službenom listu CG - Opštinski propisi”.

Broj: 222

Rožaje, 04.07.2016.godine

**SKUPŠTINA OPŠTINE ROŽAJE**

 Predsjednik Skupštine,

 Husein Kurtagić, prof., s.r.